pythainlp/thaigov-corpus huggingface dataset:
รัฐบาลไทย-ข่าวทำเนียบรัฐบาล-มหาดไทยแจ้งทุกจังหวัดส่งเสริมกิจกรรมออกกำลังกายในรูปแบบประชารัฐ
วันจันทร์ที่ 19 มิถุนายน 2560
มหาดไทยแจ้งทุกจังหวัดส่งเสริมกิจกรรมออกกําลังกายในรูปแบบประชารัฐ
มหาดไทยแจ้งทุกจังหวัดส่งเสริมกิจกรรมออกกําลังกายในรูปแบบประชารัฐ
เชิญชวนประชาชนร่วมกิจกรรมเพื่อสุขภาพดี ชีวีเป็นสุข
เมื่อวันที่ 17 มิ.ย. 60 ที่กระทรวงมหาดไทยนายกฤษฎา บุญราช ปลัดกระทรวงมหาดไทยเปิดเผยว่า ด้วยองค์การอนามัยโลกได้มีผลวิจัยว่าการออกกําลังกายอย่างสม่ําเสมอและการให้สมาชิกในครอบครัวหรือชุมชนได้มีกิจกรรมนันทนาการร่วมกัน เป็นการส่งเสริมให้มีสุขภาพร่างกายและใจที่แข็งแรงเปรียบเสมือนกับวัคซีนป้องกันโรคได้อย่างดี ประกอบกับนายกรัฐมนตรีได้กําหนดนโยบายรณรงค์ส่งเสริมให้ประชาชนออกกําลังกายเพื่อสุขภาพที่ดีอย่างยั่งยืน
เพื่อเป็นการส่งเสริมการออกกําลังกายให้ประชาชนมีสุขภาพร่างกายที่ดี ครอบครัวและชุมชนมีความอบอุ่น กระทรวงมหาดไทยจึงแจ้งให้จังหวัดทุกจังหวัดและอําเภอทุกแห่งดําเนินการจัดกิจกรรมส่งเสริมการออกกําลังกาย โดยพิจารณาใช้สถานที่และช่วงเวลาที่เหมาะสมของจังหวัดและอําเภอ ซึ่งจังหวัดอาจพิจารณามอบหมายให้สํานักงานท่องเที่ยวและกีฬาจังหวัดเป็นเจ้าภาพหลักในการเชิญชวนส่วนราชการ องค์กรปกครองส่วนท้องถิ่น และประชาชนทั่วไป เข้าร่วมออกกําลังกายร่วมกับภาคเอกชนและภาคประชาชนในลักษณะประชารัฐ โดยให้มีกิจกรรมเสริมต่าง ๆ ในคราวเดียวกัน เช่น กิจกรรมแอโรบิค การออกกําลังกายประเภทอื่น การจัดหาผู้ฝึกสอนระดับอาชีพสู่ความเป็นเลิศทางกีฬา เพื่อส่งเสริมให้ความรู้และทักษะด้านกีฬาแก่เด็กและเยาวชนรวมถึงประชาชนทั่วไป และกิจกรรมนันทนาการอื่น เช่น วาดรูป เป็นต้น โดยทั้งนี้ ต้องไม่กระทบต่อการปฏิบัติงาน และอาจกําหนดให้หัวหน้าส่วนราชการผลัดเปลี่ยนกันเป็นเจ้าภาพในแต่ละครั้ง
นอกจากนี้ ให้จังหวัดและอําเภอประสานสถานศึกษาหรือกลุ่มเยาวชนที่มีทักษะหรือความสามารถทางดนตรีมาเล่นดนตรีประกอบจังหวะการออกกําลังกายแทนการเปิดเพลง และอาจดําเนินกิจกรรมฟังเพลงดนตรีเพื่อการผ่อนคลายในระหว่างพักกิจกรรมออกกําลังกาย โดยคํานึงถึงความประหยัดและเหมาะสมเป็นหลัก
และสําหรับในระหว่างพักกิจกรรม ให้ผู้ว่าราชการจังหวัดหรือนายอําเภอสอดแทรกการประชาสัมพันธ์สร้างการรับรู้และความเข้าใจในข้อมูลข่าวสารของทางราชการเพื่อเพิ่มความสัมพันธ์อันดีระหว่างส่วนราชการและประชาชน เช่น ข่าวสารงานพระราชพิธีพระบรมศพพระบาทสมเด็จพระปรมินทรมหาภูมิพลอดุลยเดช ข่าวสารจากกรมอุตุนิยมวิทยา และข่าวสารหรือกิจกรรมของส่วนราชการอื่น หรือองค์กรปกครองส่วนท้องถิ่นในพื้นที่ เป็นต้น
ปลัดกระทรวงมหาดไทยกล่าวเพิ่มเติมว่า การเสริมสร้างสุขภาพด้วยการออกกําลังกาย โดยเฉพาะอย่างยิ่งการออกกําลังกายร่วมกันทั้งครอบครัวอย่างสม่ําเสมอ นอกจากจะเป็นการทําให้ร่างกายมีความแข็งแรงปราศจากโรคภัยแล้ว ยังเป็นการใช้เวลาว่างหลังจากเหน็ดเหนื่อยจากการทํางานหรือการเรียนในแต่ละวันมาทํากิจกรรมร่วมกันซึ่งจะส่งผลให้เกิดการพูดคุยกัน การมีปฏิสัมพันธ์กัน การปรึกษาหารือกัน และการร่วมกันแก้ไขปัญหาโดยใช้กลไกครอบครัว ทําให้ครอบครัวมีความเข้มแข็งและอบอุ่น ส่งผลให้ชุมชนเข็มแข็ง และสร้างเสริมให้ประเทศชาติมีความมั่นคงอย่างยั่งยืนต่อไป
รัฐบาลไทย-ข่าวทำเนียบรัฐบาล- กระทรวงยุติธรรม ร่วมงาน “ประชารัฐร่วมใจ ใต้ร่มพระบารมี”ช่วยเหลือผู้ประสบภัยน้ำท่วม
วันเสาร์ที่ 5 สิงหาคม 2560
กระทรวงยุติธรรม ร่วมงาน “ประชารัฐร่วมใจ ใต้ร่มพระบารมี”ช่วยเหลือผู้ประสบภัยน้ําท่วม
นายถาวร พรหมมีชัย เลขานุการรัฐมนตรีว่าการกระทรวงยุติธรรม พร้อมด้วยศาสตราจารย์พิเศษวิศิษฏ์ วิศิษฏ์สรอรรถ ปลัดกระทรวงยุติธรรม และคณะผู้บริหารกระทรวงยุติธรรม ร่วมงาน “ประชารัฐร่วมใจ ใต้ร่มพระบารมี”
เมื่อวันที่ ๔ สิงหาคม ๒๕๖๐ ณ ตึกสันติไมตรี ทําเนียบรัฐบาล
นายถาวร พรหมมีชัย เลขานุการรัฐมนตรีว่าการกระทรวงยุติธรรม
พร้อมด้วยศาสตราจารย์พิเศษวิศิษฏ์ วิศิษฏ์สรอรรถ ปลัดกระทรวงยุติธรรม
และคณะผู้บริหารกระทรวงยุติธรรม ร่วมงาน “ประชารัฐร่วมใจ ใต้ร่มพระบารมี”
โดยมี พลเอก ประยุทธ์ จันทร์โอชา นายกรัฐมนตรี เป็นประธาน
ซึ่งกระทรวงยุติธรรม ร่วมบริจาคเงินเข้า “กองทุนเงินช่วยเหลือผู้ประสบสาธารณภัย สํานักนายกรัฐมนตรี”
จํานวน ๑,๕๑๗,๗๐๐ บาท
เพื่อช่วยเหลือผู้ประสบภัยน้ําท่วมในภาคเหนือตอนล่างและภาคตะวันออกเฉียงเหนือ
รัฐบาลไทย-ข่าวทำเนียบรัฐบาล-สนข.ชี้แจง กรณี ม.เกษตรศาสตร์ คัดค้านสร้างทางด่วนสายเหนือ
วันศุกร์ที่ 23 กุมภาพันธ์ 2561
สนข.ชี้แจง กรณี ม.เกษตรศาสตร์ คัดค้านสร้างทางด่วนสายเหนือ
สํานักงานนโยบายและแผนการขนส่งและจราจรชี้แจง กรณี ม.เกษตรศาสตร์ คัดค้านสร้างทางด่วนสายเหนือ
วันที่ 22 กุมภาพันธ์ 2561 นายชัยวัฒน์ ทองคําคูณ ผู้อํานวยการสํานักงานนโยบายและแผนการขนส่งและจราจร (สนข.) กระทรวงคมนาคม ชี้แจง ประเด็นมหาวิทยาลัยเกษตรศาสตร์คัดค้านสร้างทางด่วนสายเหนือ ตามที่ เดลินิวส์ แนวหน้า ไทยรัฐ ข่าวสด Bangkok Post มติชน และ TPBS นําเสนอข่าว นายจงรัก วัชรินทร์รัตน์ รักษาการแทนอธิการบดี มหาวิทยาลัยเกษตรศาสตร์ แถลงข่าวคัดค้านโครงการระบบทางด่วนขั้นที่ 3 สายเหนือ นั้น สนข. ขอชี้แจงดังนี้
ปัจจุบันระบบโครงข่ายถนนสายหลักตอนกลาง ที่รองรับการเดินทางเชื่อมต่อระหว่างด้านตะวันออกกับตะวันตกของกรุงเทพมหานคร มีเพียงถนนรัตนาธิเบศร์ ถนนงามวงศ์วาน และถนนประเสริฐมนูกิจ ซึ่งเป็นถนนระดับพื้นดิน แม้จะมีการก่อสร้างสะพานลอยข้ามทางแยก สร้างอุโมงค์ลอดทางแยกที่เป็นจุดตัดหลายแห่งบนถนนดังกล่าวแล้วก็ตาม แต่ก็ยังไม่สามารถรองรับปริมาณความต้องการการเดินทางที่มีมากกว่าความจุของโครงข่ายถนนดังกล่าวได้ทั้งในปัจจุบันและอนาคต จนเกิดปัญหาการจราจรติดขัด โดยเฉพาะอย่างยิ่งในช่วงเวลาเร่งด่วนเช้า-เย็น การมีโครงข่ายทางพิเศษเชื่อมต่อระหว่างวงแหวนรอบนอกกรุงเทพมหานครด้านตะวันออกกับด้านตะวันตก จะช่วยลดปัญหาการจราจรบนถนนระดับพื้นดินในเขตเมือง ทําให้การเดินทางระหว่างฝั่งตะวันออกกับฝั่งตะวันตกของกรุงเทพมหานคร มีความสะดวกรวดเร็วขึ้น และยังเป็นการเชื่อมโยงระบบโครงข่ายการเดินทางด้วยทางพิเศษให้มีความสมบูรณ์ยิ่งขึ้น ซึ่งการสร้างและเชื่อมทางด่วนขั้นที่ 3 ตอน N2, E-W Corridor และโครงข่ายทางด่วนทดแทน N1 เพื่อต่อเชื่อมกับทางพิเศษศรีรัช – วงแหวนรอบนอกด้านตะวันตกของกรุงเทพมหานครจะช่วยแยกปริมาณจราจรที่ต้องการเดินทางข้ามพื้นที่กลางเมือง (Through traffic) ออกจากปริมาณจราจรในพื้นที่ (Local traffic) จึงเป็นการช่วยลดปัญหาการจราจรติดขัดบนถนนประเสริฐมนูกิจ ถนนงามวงศ์วาน และถนนรัตนาธิเบศร์ ทําให้ผู้ใช้ถนนดังกล่าว สามารถเดินทางได้สะดวกรวดเร็วขึ้น ส่งผลให้มลพิษทางอากาศที่เกิดจากการจราจรติดขัดบนถนนทั้ง 3 สายลดลง การก่อสร้างทางด่วนขั้นที่ 3 ตอน N2, E-W Corridor และทางด่วนทดแทน N1 ซึ่งจะมีแนวเส้นทางต่อจาก N2 บริเวณแยกบางบัวขึ้นไปด้านเหนือเรียบขนานคลองบางบัว ไปจนถึงถนนวิภาวดีรังสิต แล้วคู่ขนานกับถนนวิภาวดีรังสิตมาทางด้านใต้จนถึงแยกรัชวิภา แล้วเชื่อมต่อกับทางเชื่อมดอนเมืองโทลเวย์กับทางพิเศษศรีรัช-วงแหวนรอบนอกด้านตะวันตกของกรุงเทพมหานคร โดยไม่ผ่านมหาวิทยาลัยเกษตรศาสตร์ ซึ่งจะทําให้สามารถเดินทางเชื่อมต่อระหว่างวงแหวนรอบนอกด้านตะวันตกกับด้านตะวันออกได้โดยสะดวก และรวดเร็ว
การดําเนินโครงการทางด่วนดังกล่าวนี้ ได้มีการกําหนดมาตรการในการป้องกันแก้ไขและลดผลกระทบต่อสิ่งแวดล้อมในด้านต่าง ๆ รวมถึงการติดตามผลกระทบอย่างต่อเนื่องด้วย เช่น การติดตั้งกําแพงกั้นเสียงสองข้างทางของทางด่วน เพื่อลดผลกระทบด้านเสียง และฝุ่นละอองฟุ้งกระจาย ตัวอย่าง เช่น ทางด่วนขั้นที่ 2 ช่วงที่สร้างค่อมคลองประปาที่ประชาชนเคยวิตกกังวลกัน ก็ได้มีการดําเนินมาตรการป้องกัน แก้ไข และลดผลกระทบด้านต่าง ๆ ได้เป็นอย่างดี โดยกระทรวงคมนาคมจะประสานกับกระทรวงทรัพยากรธรรมชาติและสิ่งแวดล้อมอย่างใกล้ชิด ในการกําหนดมาตรการด้านฝุ่นละอองให้ครอบคลุมต่อไปด้วย ทั้งนี้ ขณะนี้อยู่ระหว่างการศึกษาของ สนข. ภายใต้โครงการศึกษาแนวเส้นทางรถไฟฟ้าสายสีน้ําตาล ช่วงแคราย – ลําสาลีเพื่อทดแทนแนวเส้นทาง N1
-------------------
รัฐบาลไทย-ข่าวทำเนียบรัฐบาล-อยากสูดโอโซนให้เต็มปอด เพียงแค่ข้ามแม่น้ำเจ้าพระยา คุณจะพบพื้นที่ที่โอบล้อมไปด้วยธรรมชาติ ซึ่งเราเรียกที่นี่ว่า “คุ้งบางกะเจ้า”
วันพฤหัสบดีที่ 30 กรกฎาคม 2563
อยากสูดโอโซนให้เต็มปอด เพียงแค่ข้ามแม่น้ําเจ้าพระยา คุณจะพบพื้นที่ที่โอบล้อมไปด้วยธรรมชาติ ซึ่งเราเรียกที่นี่ว่า “คุ้งบางกะเจ้า”
อยากสูดโอโซนให้เต็มปอด เพียงแค่ข้ามแม่น้ําเจ้าพระยา คุณจะพบพื้นที่ที่โอบล้อมไปด้วยธรรมชาติ ซึ่งเราเรียกที่นี่ว่า “คุ้งบางกะเจ้า”
หากคุณอยากสูดโอโซนให้เต็มปอด เพียงแค่ข้ามแม่น้ําเจ้าพระยา คุณจะพบพื้นที่ที่โอบล้อมไปด้วยธรรมชาติขนาดใหญ่กว่า 12,000 ไร่ ที่อยู่ใกล้กรุงเทพฯ ซึ่งเราเรียกที่นี่ว่า “คุ้งบางกะเจ้า” ในพื้นจังหวัดสมุทรปราการ ประกอบไปด้วย 6 ตําบล ถ้าหากเพื่อนๆลองมองจากภาพถ่ายดาวเทียม จะเห็นพื้นที่นี้มีลักษณะเหมือนกระเพาะหมูสีเขียว ภายในจะมีสถานที่ท่องเที่ยว ศูนย์เรียนรู้ต่างๆ ที่ให้ประชาชนหรือหน่วยงานต่างๆเข้ามามีส่วนร่วมพัฒนาในด้านอื่นๆ เช่น การส่งเสริมอาชีพในชุมชน การจัดการน้ําและการกัดเซาะริมตลิ่ง การจัดการขยะ การพัฒนาเยาวชน การศึกษา เป็นต้น วันนี้ทีมจิสด้าฝ่ายทรัพยากรธรรมชาติ ของเราไม่พลาดที่จะมีส่วนร่วมในการพัฒนาด้านพื้นที่สีเขียว ในโครงการ OUR Khung Bangkachao ร่วมกับ ปตท. และหน่วยงานภาคเครือข่ายสาธิตการวางแปลงให้กับชาวบ้าน หรือผู้นําชุมชน ในการตรวจวัด ปริมาณมวลชีวภาพและการคํานวณการกักเก็บคาร์บอน เพื่อนําไปใช้ออกแบบระบบการติดตามพื้นที่สีเขียว จํานวน 2 แปลง ในพื้นที่ บางยอ และทรงคนอง มาใช้ควบคู่กับข้อมูลภาพถ่ายดาวเทียมรายละเอียดสูงในการคํานวนหาเปอร์เซ็นต์การปกคลุมเรือนยอดต้นไม้ และตรวจสอบพื้นที่สีเขียว โดยมีเป้าหมาย 5 ปี ในการรักษาและพัฒนาพื้นที่สีเขียวให้เกิดประโยชน์สูงสุด
ข้อมูลข่าวโดย : สํานักงานพัฒนาเทคโนโลยีอวกาศและภูมิสารสนเทศ (องค์การมหาชน) หรือ จิสด้า
เผยแพร่ : จิรายุ รุจิพงษ์วาที
ส่วนสื่อสารองค์กร
กระทรวงการอุดมศึกษา วิทยาศาสตร์ วิจัยและนวัตกรรม
โทรศัพท์ 0 2333 3700 ต่อ 3728 - 3732 โทรสาร 0 2333 3834
Facebook : @MHESIThailand
Call Center โทร.1313
รัฐบาลไทย-ข่าวทำเนียบรัฐบาล-พลเอก ธนะศักดิ์ ปฎิมาประกร รองนายกรัฐมนตรีนำสื่อมวลชนบันทึกภาพพระเมรุมาศและอาคารประกอบที่สมบูรณ์
วันศุกร์ที่ 20 ตุลาคม 2560
พลเอก ธนะศักดิ์ ปฎิมาประกร รองนายกรัฐมนตรีนําสื่อมวลชนบันทึกภาพพระเมรุมาศและอาคารประกอบที่สมบูรณ์
พลเอก ธนะศักดิ์ ปฎิมาประกร รองนายกรัฐมนตรีนําสื่อมวลชนบันทึกภาพพระเมรุมาศและอาคารประกอบที่สมบูรณ์
วันนี้ (20 ตุลาคม 2560) เวลา 17.30 น. ณ บริเวณท้องสนามหลวง พลเอก ธนะศักดิ์ ปฎิมาประกร รองนายกรัฐมนตรี ในฐานะประธานกรรมการฝ่ายจัดสร้างพระเมรุมาศสิ่งปลูกสร้างประกอบพระเมรุมาศพระราชพิธีถวายพระเพลิงพระบรมศพพระบาทสมเด็จพระปรมินทรมหาภูมิพลอดุลยเดช นําสื่อมวลชนบันทึกภาพพระเมรุมาศและอาคารประกอบที่สมบูรณ์แล้ว พร้อมชมการฝึกซ้อมการแสดงเพื่อเตรียมความพร้อมในการแสดงโขน หน้าพระที่นั่งทรงธรรมเนื่องในงานพระราชพิธีถวายพระเพลิงพระบรมศพ พระบาทสมเด็จพระปรมินทรมหาภูมิพลอดุลยเดช บรมนาถบพิตร
————————
รัฐบาลไทย-ข่าวทำเนียบรัฐบาล-รมช. ก.อุตสาหกรรม เยี่ยมชม ร้านกาแฟเดค็อฟฟี่ ของ หจก.เดชากรุ๊ปฯ  จ.อุบลราชธานี
วันอังคารที่ 24 กรกฎาคม 2561
รมช. ก.อุตสาหกรรม เยี่ยมชม ร้านกาแฟเดค็อฟฟี่ ของ หจก.เดชากรุ๊ปฯ  จ.อุบลราชธานี
รมช. ก.อุตสาหกรรม เยี่ยมชม ร้านกาแฟเดค็อฟฟี่ ของ หจก.เดชากรุ๊ปฯ  จ.อุบลราชธานี
จ. อุบลราชธานี : วันนี้ (24 กค.61) นายสมชาย หาญหิรัญ รัฐมนตรีช่วยว่าการกระทรวงอุตสาหกรรม พร้อมด้วย  นางเบญจมาพร เอกฉัตร์ ผู้ตรวจราชการกระทรวงอุตสาหกรรม และคณะผู้บริหารฯ เข้าเยี่ยมชมร้านกาแฟเดค็อฟฟี่ ของห้างหุ้นส่วนจํากัด เดชากรุ๊ป อิมพอร์ตเอ็ดพอร์ตแอนด์ทราเวล ซึ่งประกอบธุรกิจนําเข้าเมล็ดกาแฟสดจาก สปป.ลาว มาจําหน่ายในรูปเมล็ดกาแฟสดและแปรรูปภายใต้แบรนด์ “เดคอฟฟี่และปาซองก้า” โดยส่งขายให้แก่โรงงานผลิตกาแฟและร้านกาแฟในสถานีบริการน้ํามัน ซึ่ง หจก.เดชากรุ๊ปฯ ได้รับการสนับสนุนจากกองทุนพัฒนาเอสเอ็มอีตามแนวประชารัฐ ได้รับการสนับสนุนสินเชื่อ จํานวน 2.6 ล้านบาท เพื่อนําไปขยายธุรกิจและเพิ่มช่องทางการตลาดต่อไป
รัฐบาลไทย-ข่าวทำเนียบรัฐบาล-นายกรัฐมนตรีให้กำลังใจ “เฌอปราง” และศิลปินดาราทุกคนที่มีจิตอาสาช่วยสนับสนุนงานประชาสัมพันธ์ของรัฐบาล ขออย่ายอมแพ้คนไม่ดี ขอให้ทำหน้าที่ของตนเองให้ดีที่สุด
วันอังคารที่ 11 กันยายน 2561
นายกรัฐมนตรีให้กําลังใจ “เฌอปราง” และศิลปินดาราทุกคนที่มีจิตอาสาช่วยสนับสนุนงานประชาสัมพันธ์ของรัฐบาล ขออย่ายอมแพ้คนไม่ดี ขอให้ทําหน้าที่ของตนเองให้ดีที่สุด
นายกรัฐมนตรีให้กําลังใจ “เฌอปราง” และศิลปินดาราทุกคนที่มีจิตอาสาช่วยสนับสนุนงานประชาสัมพันธ์ของรัฐบาล ขออย่ายอมแพ้คนไม่ดี ขอให้ทําหน้าที่ของตนเองให้ดีที่สุด
วันนี้ (11 กันยายน 2561) เวลา 14.10 น. ณ บริเวณห้องโถง ตึกบัญชาการ 1 ทําเนียบรัฐบาล พลเอก ประยุทธ์ จันทร์โอชา นายกรัฐมนตรีกล่าวภายหลังการประชุมคณะรัฐมนตรีถึงกรณีนายรังสิมันต์ โรม แกนนํา กลุ่มคนอยากเลือกตั้ง โพสต์ข้อความโจมตี “เฌอปราง อารีย์กุล” กัปตันแห่งวง BNK48 ที่มาช่วยงานรัฐบาลในรายการ “เดินหน้าประเทศไทย”ว่า รู้สึกสงสารน้องเฌอปรางที่โดนโจมตี และขอให้กําลังใจ รวมถึงให้กําลังใจศิลปินดาราทุกคน ที่มาช่วยสนับสนุนงานทําหน้าที่ประชาสัมพันธ์ให้กับรัฐบาล พร้อมกล่าวว่า การที่ทุกคนมาช่วยกันทําความดีเพื่อประเทศชาติ เป็นเรื่องที่ไม่เสียหาย และรัฐบาลก็ไม่มีผลประโยชน์ให้ ไม่ได้เอื้อประโยชน์ให้กับศิลปินดาราที่มีจิตอาสามาช่วยสนับสนุนงานประชาสัมพันธ์ รวมถึงไม่ได้โหนกระแส เพราะกระแสรัฐบาลแรงอยู่แล้ว โดยรัฐบาลพยายามขับเคลื่อนกระแสไปในทางที่ดี ที่ถูกต้อง เพื่อความยั่งยืน มั่นคง มั่งคั่ง
นายกรัฐมนตรีกล่าวว่า เราต้องการคนรุ่นใหม่เข้ามาสนับสนุน ซึ่งสามารถเข้ามาสนับสนุนการทํางานได้หลายทาง การทําความดีสามารถทําได้ทุกเวลา ทุกหน้าที่ และทุกกิจการ ขอให้ทุกคนทําหน้าที่ของตนให้ดีที่สุด เพื่อประเทศชาติ และประชาชน ขออย่ายอมแพ้คนไม่ดี ไม่มีคุณธรรม และไม่มีศีลธรรม
---------------------------------------
รัฐบาลไทย-ข่าวทำเนียบรัฐบาล-รองนายกรัฐมนตรี เป็นประธานเปิดงานประเพณีอุ้มพระดำน้ำ ประจำปี 2560
วันพุธที่ 20 กันยายน 2560
รองนายกรัฐมนตรี เป็นประธานเปิดงานประเพณีอุ้มพระดําน้ํา ประจําปี 2560
รองนายกรัฐมนตรี เป็นประธานเปิดงานประเพณีอุ้มพระดําน้ํา ประจําปี 2560
วันนี้ (วันอังคารที่ 19 กันยายน 2560) เวลา 18.00 น. ณ บริเวณหน้าวัดมหาธาตุ พระอารามหลวง อําเภอเมืองเพชรบูรณ์ จังหวัดเพชรบูรณ์
พลเอก ธนะศักดิ์ ปฏิมาประกร รองนายกรัฐมนตรี เป็นประธานเปิดงานประเพณีอุ้มพระดําน้ํา ประจําปี 2560 โดยมีนายกฤษศญพงษ์ ศิริ ปลัดกระทรวงวัฒนธรรม นายพิบูลย์ หัตถกิจโกศล ผู้ว่าราชการจังหวัดเพชรบูรณ์ นายมานัส ทารัตน์ใจ อธิบดีกรมการศาสนา ผู้บริหารกระทรวงวัฒนธรรม และประชาชนชาวเพชรบูรณ์จํานวนมากเข้าร่วมในพิธี
รัฐบาลไทย-ข่าวทำเนียบรัฐบาล-อนุทินส่งทีมแพทย์-พยาบาล รับคนไทยจากเมืองอู่ฮั่น ทุกคนภูมิใจทำหน้าที่เพื่อชาติ
วันอังคารที่ 4 กุมภาพันธ์ 2563
อนุทินส่งทีมแพทย์-พยาบาล รับคนไทยจากเมืองอู่ฮั่น ทุกคนภูมิใจทําหน้าที่เพื่อชาติ
รองนายกรัฐมนตรีและรัฐมนตรีว่าการกระทรวงสาธารณสุข ส่งทีมแพทย์ พยาบาล พร้อมลูกเรือเดินทางรับคนไทยจากเมืองอู่ฮั่น มณฑลหูเป่ย์ ทุกคนภูมิใจที่ได้ร่วมปฏิบัติการเพื่อประเทศชาติ คาดเดินทางถึงไทยเย็นวันนี้ จะไปรอรับด้วยตนเอง
วันนี้ (4 กุมภาพันธ์ 2563) นายอนุทิน ชาญวีรกูล รองนายกรัฐมนตรีและรัฐมนตรีว่าการกระทรวงสาธารณสุข ให้สัมภาษณ์ภายหลังส่งทีมแพทย์ที่ท่าอากาศยานดอนเมือง ว่า วันนี้ได้ส่งทีมแพทย์ พยาบาล เดินทางไปสนับสนุนการทํางานนําคนไทยจากเมืองอู่ฮั่นกลับประเทศไทย จากการพูดคุยกับทีมแพทย์ทุกคน มีความพร้อม สภาพจิตใจ ปกติดีมาก ทุกคนตั้งใจอาสาที่จะไป ดีใจและมีความภูมิใจที่ได้ทําหน้าที่เพื่อประเทศชาติ
นายอนุทินกล่าวว่า กระทรวงการต่างประเทศได้ติดต่อกับทางคนไทยที่อู่ฮั่น ขณะนี้รับทราบว่ามีการเตรียมการพร้อมที่จะนําคนไทยกลับบ้าน โดยก่อนเดินทางทุกคนจะได้รับการตรวจคัดกรองหากมีไข้จะยังไม่อนุญาตให้ขึ้นเครื่อง และระหว่างอยู่บนเครื่อง จะมีการวัดไข้ อีก 3 ครั้ง และหลังลงจากเครื่องบินแล้วจะรับตัวคนไทยทั้งหมดไปยังสถานที่ที่ได้จัดเตรียมไว้ เพื่อเฝ้าระวังโรคต่อเนื่องอีก 14 วัน ขอให้คนไทยในประเทศมั่นใจทุกอย่างเป็นไปตามมาตรฐาน ของการควบคุมโรค
“ทุกภาคส่วนได้มีการเตรียมพร้อมหลังจากที่ได้รับฟังแผนการปฏิบัติและรับชมสาธิตการปฏิบัติขั้นตอนการลําเลียง รู้สึกมั่นใจในการปฏิบัติการครั้งนี้ ซึ่งเย็นวันนี้จะเดินทางไปรับด้วยตนเอง คนไทยทางโน้นก็คิดถึงบ้าน คิดถึงอาหารไทย เพราะต้องอยู่ในสภาพที่ถูกจํากัด ถ้าเป็นไปได้จะพยายามจัดเตรียมอาหาร เตรียมอุปกรณ์สื่อสารให้ผู้เดินทางและญาติได้พูดคุยกันเพื่อคลายความคิดถึง”
ทั้งนี้ ได้รับการติดต่อจากสายการบินไทยไลอ้อนแอร์ อาสาที่จะรับคนไทยที่อาจยังตกค้างและต้องการจะกลับประเทศไทย ในเมืองที่มีเส้นทางบิน ช่วงระหว่างวันที่ 5 – 8 กุมภาพันธ์ 2563 ซึ่งน่าชื่นชมและจะมีการแถลงรายละเอียดอีกครั้ง ในส่วนทีมที่ไปรับกลับทุกคน ทั้งเจ้าหน้าที่และลูกเรือ จะต้องรับตัวไว้ เฝ้าสังเกตอาการ เป็นเวลา 14 วัน เช่นเดียวกัน ส่วนเครื่องบินจะต้องทําความสะอาดตามมาตรฐานของสายการบิน
....................................
รัฐบาลไทย-ข่าวทำเนียบรัฐบาล-เครือข่ายประชาชนฯ ภาคอีสาน ยื่นเรื่องต่อกระทรวงยุติธรรม เพื่อพิจารณาให้ความช่วยเหลือ กรณี “สุภาพ คำแหล้” คดีบุกรุกป่าสงวนแห่งชาติ
วันจันทร์ที่ 6 พฤศจิกายน 2560
เครือข่ายประชาชนฯ ภาคอีสาน ยื่นเรื่องต่อกระทรวงยุติธรรม เพื่อพิจารณาให้ความช่วยเหลือ กรณี “สุภาพ คําแหล้” คดีบุกรุกป่าสงวนแห่งชาติ
นายธวัชชัย ไทยเขียว รองปลัดกระทรวงยุติธรรม และโฆษกกระทรวงยุติธรรม รับเรื่องจากนางอรนุช ผลภิญโญ ผู้ประสานงานเครือข่ายประชาชนเพื่อสังคมที่เป็นธรรมภาคอีสาน
ในวันศุกร์ที่ ๓พฤศจิกายน ๒๕๖๐ เวลา ๑๓.๓๐ น.
ณ บริเวณหน้าศูนย์บริการร่วมกระทรวงยุติธรรม ชั้น ๒อาคารราชบุรีดิเรกฤทธิ์ ศูนย์ราชการเฉลิมพระเกียรติฯ
นายธวัชชัย ไทยเขียว รองปลัดกระทรวงยุติธรรม และโฆษกกระทรวงยุติธรรม
รับเรื่องจากนางอรนุช ผลภิญโญ ผู้ประสานงานเครือข่ายประชาชนเพื่อสังคมที่เป็นธรรมภาคอีสาน
เพื่อขอให้กระทรวงยุติธรรมพิจารณาให้ความช่วยเหลือกรณีนางสุภาพ คําแหล้
ซึ่งถูกศาลพิพากษาจําคุกคดีบุกรุกป่าสงวนแห่งชาติภูซําผักหนาม เป็นเวลา ๖ปี และไม่รอลงอาญา
เนื่องจากนางสุภาพ เป็นผู้สูงอายุวัย ๖๗ ปี
โดยขณะนี้นางสุภาพถูกคุมขังอยู่ภายในเรือนจําอําเภอภูเขียว
พร้อมทั้งติดตามความคืบหน้ากรณีนายเด่น คําแหล้ สามีของนางสุภาพ ที่หายสาบสูญ
โดยมีการพบโครงกระดูก และจากผลการตรวจดีเอ็นเอตรงกับญาติใกล้ชิดนายเด่น
และสถาบันนิติวิทยาศาสตร์ ได้ส่งผลให้เจ้าหน้าที่ตํารวจ แต่ยังไม่มีความคืบหน้า
ทําให้นายเด่นมีสถานะเป็นผู้ต้องหาหลบหนีคดี ทั้งที่เสียชีวิตไปแล้ว
เพื่อขอให้มีการเร่งรัดพนักงานสอบสวนในการสรุปผลการสอบสวน
ตลอดจนพิจารณาแนวทางการคุ้มครองนักปกป้องสิทธิมนุษยชนที่ถูกคุกคาม
รองปลัดกระทรวงยุติธรรม กล่าวว่า กระทรวงยุติธรรมจะพิจารณาข้อเท็จจริงและประสานกรมราชทัณฑ์
เพื่อให้พิจารณากรณีนางสุภาพ ซึ่งเป็นผู้ต้องขังสูงอายุและรับโทษมาแล้วกึ่งหนึ่ง ว่า
อยู่ในเกณฑ์พักโทษเป็นผู้ต้องขังสูงอายุได้หรือไม่ รวมทั้งประสานสถาบันนิติวิทยาศาสตร์
เพื่อติดตามความคืบหน้ากรณีการตรวจพิสูจน์ดีเอ็นเอของนายเด่น
สําหรับเรื่องการดูแลนักสิทธิมนุษยชนนั้นรัฐบาลมีนโยบายส่งเสริมการมีส่วนร่วมของภาคประชาชนอยู่แล้ว
รัฐบาลไทย-ข่าวทำเนียบรัฐบาล-​สธ.กำชับสถานบริการเตรียมรับมือพายุฤดูร้อน ไม่ให้กระทบบริการประชาชน
วันพุธที่ 21 มีนาคม 2561
​สธ.กําชับสถานบริการเตรียมรับมือพายุฤดูร้อน ไม่ให้กระทบบริการประชาชน
กระทรวงสาธารณสุข กําชับสถานบริการสาธารณสุขทางตอนบนของประเทศไทย เตรียมพร้อมรับมือพายุฤดูร้อนตามแผนที่วางไว้ ไม่ให้กระทบต่อการให้บริการประชาชน เตือนประชาชนป้องกันอันตรายจากพายุฝน ลมแรง ฟ้าผ่า ให้อยู่ภายในบ้านที่มั่นคงแข็งแรง
กระทรวงสาธารณสุข กําชับสถานบริการสาธารณสุขทางตอนบนของประเทศไทย เตรียมพร้อมรับมือพายุฤดูร้อนตามแผนที่วางไว้ ไม่ให้กระทบต่อการให้บริการประชาชนเตือนประชาชนป้องกันอันตรายจากพายุฝน ลมแรงฟ้าผ่าให้อยู่ภายในบ้านที่มั่นคงแข็งแรง หลีกเลี่ยงการอยู่ในที่โล่งแจ้ง ใต้ต้นไม้ใหญ่ป้ายโฆษณาหากบาดเจ็บหรือเจ็บป่วยฉุกเฉิน โทรแจ้งขอความช่วยเหลือด้านการแพทย์ได้ที่หมายเลข1669ตลอด 24 ชั่วโมง
วันนี้ (21 มีนาคม 2561) ที่กระทรวงสาธารณสุข จังหวัดนนทบุรี แพทย์หญิงพรรณพิมล วิปุลากร รองปลัดกระทรวงสาธารณสุข และโฆษกกระทรวงสาธารณสุข ให้สัมภาษณ์ว่า ตามที่นายกรัฐมนตรีมีความห่วงใย สถานการณ์พายุฤดูร้อนที่กําลังจะเกิดขึ้นทางตอนบนของประเทศไทยบริเวณภาคเหนือ ภาคตะวันออกเฉียงเหนือ ภาคตะวันออก ภาคกลาง รวมทั้งกรุงเทพมหานครและปริมณฑลในระหว่างวันที่ 20 -23 มีนาคม 2561 โดยกระทรวงสาธารณสุข ได้เตรียมมาตรการดูแลช่วยเหลือประชาชน ซึ่งสถานบริการสาธารณสุขทุกแห่งเตรียมแผนรองรับไว้พร้อมแล้ว
อย่างไรก็ดี ได้กําชับโรงพยาบาลในพื้นที่ดังกล่าว เฝ้าระวังและติดตามสภาพอากาศจากกรมอุตุนิยมวิทยาอย่างใกล้ชิดสํารวจความแข็งแรงของตัวอาคารหลังคาป้ายประกาศ ไฟส่องสว่าง พร้อมซ่อมแซมให้มีความปลอดภัย ตัดแต่งต้นไม้ ตรวจสอบระบบระบายน้ํา ทําความสะอาดรางน้ําฝน ท่อระบายน้ําไม่ให้อุดตัน ขนย้ายเวชภัณฑ์เครื่องมือแพทย์ไว้ในที่สูง จัดเตรียมระบบสํารองไฟสํารองยาเวชภัณฑ์ น้ํามัน ออกซิเจน และทรัพยากรต่าง ๆ ที่จําเป็นต่อการจัดบริการประชาชนให้เพียงพอ รวมทั้งเตรียมแผนสํารองการทํางานในภาวะฉุกเฉิน แผนการจัดบริการนอกสถานที่ แผนการเคลื่อนย้ายผู้ป่วย และประสานโรงพยาบาลข้างเคียงร่วมจัดบริการ กรณีอาคารบริการหรือสาธารณูปโภคได้รับความเสียหายจนไม่สามารถให้บริการตามแผนที่วางไว้เพื่อให้บริการประชาชนได้อย่างต่อเนื่อง
นอกจากนี้ ได้ประชาสัมพันธ์เตือนประชาชนป้องกันอันตรายขณะเกิดพายุฝน ลมแรงและฟ้าผ่าขอให้อยู่ภายในบ้านที่มั่นคงแข็งแรง หลีกเลี่ยงการอยู่ในที่โล่งแจ้ง ใต้ต้นไม้ใหญ่ หรือเข้าใกล้สิ่งก่อสร้างที่อาจเป็นอันตรายเช่น ป้ายโฆษณา และขอให้ดูแลรักษาความอบอุ่นของร่างกาย โดยเฉพาะเด็กเล็ก ผู้สูงอายุ ผู้ป่วยเรื้อรัง ซึ่งมีโอกาสป่วยเป็นไข้หวัดจากสภาพอากาศที่แปรปรวนได้ง่าย หากบาดเจ็บหรือเจ็บป่วยฉุกเฉิน โทรแจ้งขอความช่วยเหลือได้ที่หมายเลข1669ตลอด 24 ชั่วโมง
รัฐบาลไทย-ข่าวทำเนียบรัฐบาล-รองนายกรัฐมนตรีเยี่ยมชมหมู่บ้านอินเตอร์เน็ตประชารัฐของจีน
วันพฤหัสบดีที่ 9 พฤศจิกายน 2560
รองนายกรัฐมนตรีเยี่ยมชมหมู่บ้านอินเตอร์เน็ตประชารัฐของจีน
ภายหลังจากการเป็นประธานร่วมในพิธีเปิดโครงการสัมมนาวิจัยยุทธศาสตร์ไทย-จีน ครั้งที่ 6 และเข้าร่วมการประชุมเจรจาความร่วมมือกับฝ่ายจีนแบบโต๊ะกลม ร่วมกับสํานักงานคณะกรรมการวิจัยแห่งชาติ ที่เมืองเซีรนเกมิน มณฑลฝูเจี้ยน เมื่อวันที่ 8 พฤศจิกายน 2560 แล้ว
วันนี้ (9 พฤศจิกายน 2560) เวลา 15.10 น. (ตามเวลาท้องถิ่นตรงกับเวลา 14.10 น.ประเทศไทย) พลอากาศเอก ประจิน จั่นตอง รองนายกรัฐมนตรี พร้อมด้วยคณะได้เดินทางไปยังอําเภอหวงสุ่ย เขตซวงหลิว มณฑลเสฉวน เพื่อดูงานโครงสร้างเครือข่ายและการพัฒนาเมืองอัจฉริยะ (Smart City) ในฐานะรองนายกรัฐมนตรีที่กํากับดูแลงานทางด้านเน็ตประชารัฐร่วมกับนายพิเชฐ ดุรงคเวโรจน์ รัฐมนตรีว่าการกระทรวงดิจิทัลเพื่อเศรษฐกิจและสังคม เพื่อเข้าชมโครงการด้านอินเตอร์เน็ตประชารัฐของมณฑลเสฉวน โดยมีนายซุนคังหมิ่น รองประธานบริษัท ไชน่า เทเลคอม จํากัด ซึ่งเป็นรัฐวิสาหกิจของสาธารณรัฐประชาชนจีน และนายเจิ้งเฉิงหยู ผู้จัดการทั่วไปของบริษัท เสฉวน เทเลคอม จํากัด ซึ่งเป็นบริษัทในเครือของบริษัท ไชน่า เทเลคอม จํากัด ให้การต้อนรับและนําชมหมู่บ้านเกษตรกรรมที่ใช้ระบบอินเตอร์เน็ตประชารัฐของจีน
ทั้งนี้ บริษัท เสฉวน เทเลคอม จํากัด ร่วมกับบริษัท หัวเว่ย เทคโนโลยี จํากัด ได้พัฒนาโครงสร้างพื้นฐานในส่วนของอินเตอร์เน็ตความเร็วสูงหรือเครือข่ายบรอดแบนด์และการพัฒนาธุรกิจ IPTV แพลตฟอร์มในชุมชนของมณฑลเสฉวน การพัฒนาดังกล่าวทําให้เกิดความเชื่อมโยงแบบนิเวศอุตสาหกรรม รวมถึงการพัฒนาการให้บริการภาครัฐ เพื่อรองรับการใช้งานของประชาชน โครงการดังกล่าวประสบความสําเร็จเป็นอย่างมาก ภายหลังจากการพัฒนาโครงสร้างพื้นฐานดังกล่าวแล้ว ยังทําให้เกิดโอกาสในการเข้าถึงการศึกษาผ่านระบบการศึกษาออนไลน์ การเข้าถึงทางการแพทย์ รวมไปถึงการศึกษารูปแบบการลงทุนในโครงการที่เกิดจากความร่วมมือระหว่างภาครัฐ ภาคธุรกิจ และภาคประชาชน รวมไปถึงนโยบายการบริหารจัดการและเงินรายได้ พร้อมทั้งได้เยี่ยมชมสถานที่ติดตั้งระบบโครงสร้างพื้นฐานโทรคมนาคมและการพัฒนาธุรกิจ IPTV ตัวอย่าง และการดําเนินชีวิตของประชาชนในพื้นที่ด้วย
ทั้งนี้คณะของรองนายกรัฐมนตรีได้เข้าชมหมู่บ้านเกษตรกรหวงสุ่ย ที่มีการพัฒนาโครงสร้างพื้นฐานที่มีความทันสมัยทั้งในเรื่องของโทรทัศน์วงจรปิดเพื่อความปลอดภัยของชุมชน การใช้ IPTV เพื่อเชื่อมโครงข่ายระหว่างบ้านพักอาศัย ทําให้สามารถรับชมโทรทัศน์ด้วยระบบความคมชัดสูงและไม่มีสัญญาณรบกวน รวมถึงการสามารถใช้เป็นการประชุมร่วมผ่านทางโทรทัศน์ในลักษณะ Home Conference และดูแลความปลอดภัยด้วยการตั้งกล้องโทรทัศน์ไว้ตามจุดต่าง ๆ ของหมู่บ้าน ทําให้สามารถเห็นความเคลื่อนไหวต่าง ๆ ได้จากภายในบ้าน เนื่องจากระบบ IPTV สามารถทําให้รับชมภาพต่าง ๆ ได้ถึง ๙ ช่อง ในเวลาพร้อมกัน
จากนั้นคณะของรองนายกรัฐมนตรีได้เข้าเยี่ยมชมสหกรณ์การเกษตรของหมู่บ้าน ซึ่งมีการใช้แพลตฟอร์มการสร้างรายได้ให้กับเกษตรกรผ่านระบบ E-commerce ที่ทันสมัยและสามารถอํานวยความสะดวก รวดเร็วและปลอดภัยให้กับผู้ใช้งานได้เป็นอย่างดี
................................................
กลุ่มประชาสัมพันธ์และเผยแพร่ สํานักโฆษก
ข้อมูลจาก พล.อ.อ. มณฑล สัชฌุกร
โฆษกประจํารองนายกรัฐมนตรี (พลอากาศเอก ประจิน จั่นตอง)
รัฐบาลไทย-ข่าวทำเนียบรัฐบาล-บิ๊กบี้ "บุกตลาดอิสราเอล"  หวังนำเทคโนโลยีพัฒนาไทยให้มีมาตรฐานเท่าเทียม พร้อมสู่ไทยแลนด์ 4.0
วันศุกร์ที่ 5 พฤษภาคม 2560
บิ๊กบี้ "บุกตลาดอิสราเอล"  หวังนําเทคโนโลยีพัฒนาไทยให้มีมาตรฐานเท่าเทียม พร้อมสู่ไทยแลนด์ 4.0
วันที่ 4 พฤษภาคม 2560 เวลา 16. 00 น.(ตามเวลาท้องถิ่นรัฐอิสราเอล) พลเอก ศิริชัย  ดิษฐกุล รัฐมนตรีว่าการกระทรวงแรงงาน พร้อมคณะ ได้เข้าพบหารือข้อราชการกับ Mr. Aryeh Deri รัฐมนตรีว่าการกระทรวงมหาดไทยอิสราเอล  ณ กรุงยูซาเล็ม รัฐอิสราเอล
รัฐมนตรีว่าการกระทรวงแรงงาน กล่าวว่า ขณะนี้รัฐบาลไทยได้กําหนดแนวทางการพัฒนาประเทศ
โดยการขับเคลื่อนประเทศเข้าสู่ยุคประเทศไทย 4.0 โดยเน้นพัฒนาคน ยกระดับคุณภาพชีวิตแรงงานไทยให้มีฝีมือ สามารถทํางานใช้เทคโนโลยีขั้นสูงและนวัตกรรมรูปแบบใหม่ๆ ได้ และขอบคุณรัฐบาลอิสราเอลที่สนับสนุนให้แรงงานไทยเดินทางมาทํางานในรัฐอิสราเอลภายใต้โครงการความร่วมมือไทย – อิสราเอลเพื่อการจัดหางาน ทั้งนี้ กระทรวงแรงงานจะเพิ่มเติมขั้นตอนการคัดเลือกแรงงานให้มีความพร้อม FIT TO WORK ,FIT TO JOB และคาดหวังว่านายจ้างอิสราเอลจะถ่ายทอดความรู้เทคโนโลยีด้านการเกษตรขั้นสูงให้แก่แรงงานไทย เพื่อสามารถนําความรู้กลับมาพัฒนาอาชีพเพื่อเป็นกําลังหลักในการพัฒนาประเทศ
นอกจากนี้ หากทางการอิสราเอลมีการทดสอบฝีมือแรงงานเพื่อออกหนังสือรับรองความรู้ทักษะฝีมือแรงงานด้านเกษตร ก็จะเป็นประโยชน์แก่แรงงานไทย เมื่อกลับไปจะได้พัฒนาเป็นผู้ประกอบการมีรายได้ที่สูงขึ้น พร้อมทั้งขอความร่วมมือด้านการคุ้มครองแรงงาน โดยขอให้ทางการอิสราเอลได้เพิ่มการติดตาม ตรวจสอบ ให้ความคุ้มครองแรงงานอย่างถูกต้องตามกฎหมาย ตลอดจนการจ่ายเงินค่าชดเชย หรือเงินปีซูอิม สําหรับแรงงานไทยที่เดินทางกลับเมื่อครบสัญญาจ้าง ขอให้มีช่องทางที่คนงานสามารถมอบอํานาจให้ฝ่ายแรงงานประจeเอกอัครราชทูต ณ กรุงเทลอาวีฟ เป็นผู้ดําเนินการเพื่อลดค่าใช้จ่าย และสร้างภาพลักษณ์ที่ดีให้กับอิสราเอลในฐานะผู้นําเข้าแรงงานด้วย
ด้าน Mr. Aryeh Deri รัฐมนตรีว่าการกระทรวงมหาดไทยอิสราเอล กล่าวว่า รัฐอิสราเอลมีกฎหมายใช้บังคับ และคุ้มครองคนทํางานเท่าเทียมกันทั้งคนไทยและคนอิสราเอล ซึ่งพร้อมที่จะให้ความร่วมมือแก้ไขปัญหาที่เกี่ยวข้อง ตามที่ทางการไทยเสนอ สําหรับการจ่ายค่าชดเชย หรือเงินปีซูอีม ทางการอิสราเอลรับจะดําเนินการกํากับดูแลให้มีการปฏิบัติให้ถูกต้อง และภายในปีนี้จะมีกฎหมายบังคับให้มีกองทุนสะสมเงินค่าชดเชย หรือเงินปีซูอิม หากคนงานทํางานครบตามสัญญาจ้าง ก็จะได้รับเงินสะสมอย่างถูกต้องครบถ้วน
"ทั้งนี้ หากกฎหมายที่อิสราเอลกําหนดให้นายจ้างจ่ายเงินเข้ากองทุนชดเชยมีผลบังคับใช้ภายในปีนี้ ตามที่ รัฐมนตรีว่าการกระทรวงมหาดไทยอิสราเอลกล่าว ก็จะเป็นหลักประกันว่าแรงงงานไทยที่ทํางานในอิสราเอล ที่มีอยู่ประมาณ 2,500 คน จะต้องได้รับเงินสะสมเมื่อทํางานครบตามสัญญาจ้างเพิ่มขึ้นอีกคนละหนึ่งเดือน หรือประมาน 20,500 บาท รวมรายได้ กว่า 6 พันล้านบาท" พลเอก ศิริชัย กล่าวในท้ายที่สุด
----------------------------------------------------
กองเผยแพร่และประชาสัมพันธ์/
รภัสสา พานิกุล - ข่าว/
สมภพ ศีลบุตร - ภาพ/
5 พฤษภาคม 2560